钦定古今图书集成/明伦汇编/闺媛典/第005卷 > 《上邪》同前
## 钦定古今图书集成/明伦汇编/闺媛典/第005卷 > 《上邪》同前

上邪！我欲与君相知，长命无绝衰。山无陵，江水为竭，
冬雷震震，夏雨雪，天地合，乃敢与君绝！

娥娥红粉妆，纤纤出素手。昔为倡家女，今为荡子妇。
荡子行不归，空床难独守。

“西北有高楼，上与浮云齐。交疏结绮窗，阿阁三重阶。
上有弦歌声，音响一何悲。谁能为此曲，无乃杞梁妻。”
清商随风发，中曲正徘徊。一弹再三叹，慷慨有馀哀。
不惜歌者苦，但伤知音稀。愿为双鸿鹄，奋翅起高飞。
冉冉孤生竹，结根泰山阿。与君为新婚，兔丝附女萝。
兔丝生有时，夫妇会有宜。千里远结婚，悠悠隔山陂。
思君令人老，轩车来何迟。伤彼蕙兰花，含英扬光辉。
过时而不采，将随秋草萎。君亮执高节，贱妾亦何为。
迢迢牵牛星，皎皎河汉女。纤纤擢素手，扎扎弄机杼。
终日不成章，泣涕零如雨。河汉清且浅，相去复几许。
盈盈一水间，脉脉不得语。

“东城高且长，逶迤自相属。”回风动地起，秋草萋已绿。
四时更变化，岁暮一何速。晨风怀苦心，《蟋蟀》伤局促。
荡涤放情志，何为自结束。燕赵多佳人，美者颜如玉。
被服罗裳衣，当户理清曲。音响一何悲，弦急知柱促。
驰情整巾带，沉吟聊踯躅。思为双飞燕，衔泥巢君屋。
凛凛岁云暮，蟪蛄夕鸣悲，凉风率已厉。游子寒无衣，
“锦衾遗洛浦，同袍与我违。独宿累长夜，梦想见容辉。
良人惟古欢，枉驾惠前绥。愿得常巧笑，携手同车归。
既来不须臾，又不处重闱。亮无晨风翼，焉能凌风飞。
眄睐以适意，引领遥相睎。徙倚怀感伤，垂泪沾双扉。”